# Bordetel·la pertússica

La bordetel·la pertússica (Bordetella pertussis) és un eubacteri gramnegatiu de morfologia coccobacil·lar, que pertany al gènere bordetel·la. A diferència de la bordetel·la broncosèptica, no sempre és mòbil. Es trasmet per gotetes aerotransportades. El contagi es produeix predominantment per contacte amb les secrecions respiratòries dels individus simptomàtics durant les dues primeres setmanes des de l'inici de la infecció, mentre que la disseminació del patogen a través de persones asimptomàtiques té poca rellevància. En cultius microbiològics, el seu període de creixement en incubadora és de 7-10 dies de mitjana (amb un marge de temps d'entre 6 i 20 dies). Aquest bacteri només pot perviure entre 3 i 5 dies sobre superficíes inanimades.
És l'agent causal de la tos ferina, una malaltia reemergent malgrat les campanyes de vacunació a nivell mundial. Degut a l'acció de les toxines que secreta, les quals són els seus principals factors de virulència, destrueix les cèl·lules epitelials de l'arbre bronquial. Té una gran habilitat per eludir els mecanismes defensius del sistema immunitari innat del seu hoste. Algunes de les seves soques han perdut la capacitat de produir determinats antígens, un fet que altera la normal resposta immunitària contra elles i facilita la circulació del patogen entre les poblacions ja vacunades.
Forma unes biopel·lícules molt compactes que li permeten adhehir-se eficaçment a les estructures tissulars que colonitza. L'únic reservori natural d'aquest bacteri molt contagiós és l'home. La vacunació sistemàtica infantil ha canviat el perfil epidemiològic de les infeccions per B. pertussis, augmentant la seva prevalença en adolescents i adults. Tot i així, en els nens la infecció aguda per aquest coccobacil no ha desaparegut del tot i està associada al desenvolupament d'episodis de reagudització de bronquitis crònica en alguns pacients amb aquesta malaltia respiratòria, d'hipertensió pulmonar greu, leucocitosi elevada, necessitat de ventilació mecànica o d'oxigenació per membrana extracorpòria i a un augment del risc de mortalitat pediàtrica. La resistència als macròlids de la bordetel·la pertússica, els quals són la base del tractament contra les seves infeccions, ha anat augmentant al llarg de les darreres dècades i a hores d'ara és un problema especialment comú entre la població de la Xina continental.
El genoma complet dels 4.086.186 parells de bases de B. pertussis va ser publicat el 2003. En comparació amb el seu parent bacterià patogènic més proper, B. bronchiseptica, el seu genoma és molt més curt. Això s'explica per l'adaptació a un únic hoste, l'humà, i per perdre la capacitat de sobreviure fora del cos d'aquest hoste.

## Referències

* ↑ Ulloa, MT «Bordetella pertussis» (en castellà). Rev Chilena Infectol, 2008 Abr; 25 (2), pp: 115. ISSN 0717-6341. PMID: 18483643 [Consulta: 18 abril 2023].
* ↑ Hoffman, CL;Gonyar, LA; Zacca, F; Sisti, F; et al «Bordetella pertussis Can Be Motile and Express Flagellum-Like Structures» (en anglès). mBio, 2019 Maig 14; 10 (3), pp: e00787-19. DOI: 10.1128/mBio.00787-19. PMC: 6520453. PMID: 31088927 [Consulta: 18 abril 2023].
* ↑ Trainor, EA; Nicholson, TL; Merkel, TJ «Bordetella pertussis transmission» (en anglès). Pathog Dis, 2015 Nov; 73 (8), pp: ftv068. DOI: 10.1093/femspd/ftv068. PMC: 4626651. PMID: 26374235 [Consulta: 18 abril 2023].
* ↑ Gentile, A «Infección por Bordetella pertussis» (en castellà). Arch Argent Pediatr, 2010 Gen-Feb; 108 (1), pp: 78-81. DOI: 10.1590/S0325-00752010000100020. ISSN: 1668-3501. PMID: 20204244 [Consulta: 7 juny 2023].
* ↑ WHO «Laboratory Manual for the diagnosis of Whooping Cough caused by Bordetella pertussis/Bordetella parapertussis» (en anglès). Immunization, Vaccines and Biologicals. World Health Organization Document Production Services, Geneva, 2014; WHO/IVB/14.03 (rev), pags: 41 [Consulta: 18 abril 2023].
* ↑ Kramer, A; Schwebke, I; Kampf, G «How long do nosocomial pathogens persist on inanimate surfaces? A systematic review» (en anglès). BMC Infect Dis, 2006 Ag 16; 6, pp: 130. DOI: 10.1186/1471-2334-6-130. PMC: 1564025. PMID: 16914034 [Consulta: 7 juny 2023].
* ↑ Kilgore, PE; Salim, AM; Zervos, MJ; Schmitt, HJ «Pertussis: Microbiology, Disease, Treatment, and Prevention» (en anglès). Clin Microbiol Rev, 2016 Jul; 29 (3), pp: 449-486. DOI: 10.1128/CMR.00083-15. PMC: 4861987. PMID: 27029594 [Consulta: 27 maig 2023].
* ↑ Kline, JM; Lewis, WD; Smith, EA; Tracy, LR; Moerschel, SK «Pertussis: a reemerging infection» (en anglès). Am Fam Physician, 2013 Oct 15; 88 (8), pp: 507-514. ISSN: 1532-0650. PMID: 24364571 [Consulta: 18 abril 2023].
* ↑ Nieves, DJ; Heininger, U «Bordetella pertussis» (en anglès). Microbiol Spectr, 2016 Jun; 4 (3), pp: 4.3.25. DOI: 10.1128/microbiolspec.EI10-0008-2015. ISSN: 2165-0497. PMID: 27337481 [Consulta: 28 abril 2023].
* ↑ Burns, DL «Secretion of Pertussis Toxin from Bordetella pertussis» (en anglès). Toxins (Basel), 2021 Ag 18; 13 (8), pp: 574. DOI: 10.3390/toxins13080574. PMC: 8402538. PMID: 34437445 [Consulta: 18 abril 2023].
* ↑ Carbonetti, NH «Pertussis toxin and adenylate cyclase toxin: key virulence factors of Bordetella pertussis and cell biology tools» (en anglès). Future Microbiol, 2010 Mar; 5 (3), pp: 455-469. DOI: 10.2217/fmb.09.133. PMC: 2851156. PMID: 20210554 [Consulta: 7 maig 2023].
* ↑ Hasan, S; Kulkarni, NN; Asbjarnarson, A; Linhartova, I; et al «Bordetella pertussis Adenylate Cyclase Toxin Disrupts Functional Integrity of Bronchial Epithelial Layers» (en anglès). Infect Immun, 2018 Feb 20; 86 (3), pp: e00445-17. DOI: 10.1128/IAI.00445-17. PMC: 5820963. PMID: 29203545 [Consulta: 18 abril 2023].
* ↑ Hovingh, ES «Unraveling the interactions between Bordetella pertussis and the innate immune system -Tesi doctoral-» (en anglès). Department of Medical Microbiology. UMC, Utrecht University, 2018; Maig 7, págs: 246. ISBN 978-94-028-0934-3 [Consulta: 17 maig 2023].
* ↑ Williams, MM; Sen, K; Weigand, MR; Skoff, TM; Cunningham, VA; et al «Bordetella pertussis Strain Lacking Pertactin and Pertussis Toxin» (en anglès). Emerg Infect Dis, 2016 Feb; 22 (2), pp: 319-322. DOI: 10.3201/eid2202.151332. PMC: 4734536. PMID: 26812174 [Consulta: 30 setembre 2023].
* ↑ Arnal, L; Serra, DO; Cattelan, N; Castez, MF; et al «Adhesin contribution to nanomechanical properties of the virulent Bordetella pertussis envelope» (en anglès). Langmuir, 2012 Maig 15; 28 (19), pp: 7461-7469. DOI: 10.1021/la300811m. ISSN: 0743-7463. PMID: 22515332 [Consulta: 27 maig 2023].
* ↑ Gonyar, LA; Gelbach, PE; McDuffie, DG; Koeppel, AF; Chen, Q; Lee, G; Temple, LM; et al «In Vivo Gene Essentiality and Metabolism in Bordetella pertussis» (en anglès). mSphere, 2019 Maig 22; 4 (3), pp: e00694-18. DOI: 10.1128/mSphere.00694-18. PMC: 6531889. PMID: 31118307 [Consulta: 18 abril 2023].
* ↑ Riffelmann, M; Littmann, M; Hülße, C; Hellenbrand, W; Wirsing von König, CH «Pertussis: Not Only a Disease of Childhood» (en anglès). Dtsch Arztebl Int, 2008 Set; 105 (37), pp: 623-628. DOI: 10.3238/arztebl.2008.0623. PMC: 2680566. PMID: 19471626 [Consulta: 16 juny 2023].
* ↑ Vittucci, AC; Spuri Vennarucci, V; Grandin, A; Russo, C; Lancella, L; et al «Pertussis in infants: an underestimated disease» (en anglès). BMC Infect Dis, 2016 Ag 15; 16 (1), pp: 414. DOI: 10.1186/s12879-016-1710-0. PMC: 4986228. PMID: 27528377 [Consulta: 3 juliol 2023].
* ↑ Bonhoeffer, J; Bär, G; Riffelmann, M; Solèr, M; Heininger, U «The role of Bordetella infections in patients with acute exacerbation of chronic bronchitis» (en anglès). Infection, 2005 Feb; 33 (1), pp: 13-17. DOI: 10.1007/s15010-005-4004-9. ISSN: 1439-0973. PMID: 15750754 [Consulta: 3 juliol 2023].
* ↑ Soares, S; Rocha, G; Pissarra, S; Carriço, A; Azevedo, I; et al «Pertussis with severe pulmonary hypertension in a newborn with good outcome - case report» (en anglès). Rev Port Pneumol, 2008 Set-Oct; 14 (5), pp: 687-692. ISSN: 2172-6825. PMID: 18781268 [Consulta: 17 juliol 2023].
* ↑ Long, S; Lowe, RB «Severe Pertussis Infection With Hyperleukocytosis in a 10-Month-Old Unvaccinated Amish Female: A Case Report» (en anglès). Cureus, 2022 Jul 15; 14 (7), pp: e26885. DOI: 10.7759/cureus.26885. PMC: 9377648. PMID: 35983385 [Consulta: 17 juliol 2023].
* ↑ Nataprawira, HM; Somasetia, DH; Sudarwati, S; Kadir, M; Sekarwana, N «Critical pertussis in a young infant requiring mechanical ventilation» (en anglès). Case Rep Emerg Med, 2013 Ag 2; 2013, pp: 125043. DOI: 10.1155/2013/125043. PMC: 3659513. PMID: 23738154 [Consulta: 23 juliol 2023].
* ↑ Shi, J; Wang, C; Cui, Y; Zhang, Y «Extracorporeal membrane oxygenation with prone position ventilation successfully rescues infantile pertussis: a case report and literature review» (en anglès). BMC Pediatr, 2018 Nov 30; 18 (1), pp: 377. DOI: 10.1186/s12887-018-1351-0. PMC: 6267074. PMID: 30501615 [Consulta: 23 juliol 2023].
* ↑ Berger, JT; Carcillo, JA; Shanley, TP; Wessel, DL; Clark, A; Holubkov, R; Meert, KL; Newth, CJL; Berg, RA; Heidemann, S; Harrison, R; Pollack, M; Dalton, H; Harvill, E; et al «Critical pertussis illness in children: a multicenter prospective cohort study» (en anglès). Pediatr Crit Care Med, 2013 Maig; 14 (4), pp: 356-365. DOI: 10.1097/PCC.0b013e31828a70fe. PMC: 3885763. PMID: 23548960 [Consulta: 24 juny 2023].
* ↑ Ivaska, L; Barkoff, AM; Mertsola, J; He, Q «Macrolide Resistance in Bordetella pertussis: Current Situation and Future Challenges» (en anglès). Antibiotics (Basel), 2022 Nov 7; 11 (11), pp: 1570. DOI: 10.3390/antibiotics11111570. PMC: 9686491. PMID: 36358225 [Consulta: 10 juliol 2023].
* ↑ Feng, Y; Chiu, C; Heininger, U; Hozbor, DF; et al «Emerging macrolide resistance in Bordetella pertussis in mainland China: Findings and warning from the global pertussis initiative» (en anglès). Lancet Reg Health West Pac, 2021 Feb 5; 8, pp: 100098. DOI: 10.1016/j.lanwpc.2021.100098. PMC: 8315362. PMID: 34327426 [Consulta: 3 agost 2023].
* ↑ Parkhill, J; Sebaihia, M; Preston, A; Murphy, LD; Thomson, N; Harris, DE; Holden, MTG; Churcher, CM; Bentley, SD; Mungall, KL; Cerdeño-Tárraga, AM; et al «Comparative analysis of the genome sequences of Bordetella pertussis, Bordetella parapertussis and Bordetella bronchiseptica» (en anglès). Nat Genet, 2003 Set; 35 (1), pp: 32-40. DOI: 10.1038/ng1227. ISSN: 1546-1718. PMID: 12910271 [Consulta: 18 abril 2023].
* ↑ Ahuja, U; Liu, M; Tomida, S; Park, J; Souda, P; Whitelegge, J; et al «Phenotypic and genomic analysis of hypervirulent human-associated Bordetella bronchiseptica» (en anglès). BMC Microbiol, 2012 Ag 6; 12, pp: 167. DOI: 10.1186/1471-2180-12-167. PMC: 3462115. PMID: 22863321 [Consulta: 7 maig 2023].
* ↑ Belcher, T; Dubois, V; Rivera-Millot, A; Locht, C; Jacob-Dubuisson, F «Pathogenicity and virulence of Bordetella pertussis and its adaptation to its strictly human host» (en anglès). Virulence, 2021 Des; 12 (1), pp: 2608-2632. DOI: 10.1080/21505594.2021.1980987. PMC: 8489951. PMID: 34590541 [Consulta: 18 abril 2023].

## Bibliografia

* Fullen, Audra R.; Gutierrez-Ferman, Jessica L.; Rayner, Rachael E.; Kim, Sun Hee; Chen, Phylip; Dubey, Purnima; Wozniak, Daniel J.; et al. Architecture and matrix assembly determinants of Bordetella pertussis biofilms on primary human airway epithelium (en anglès). PLoS Pathog, 2023 Feb 23; 19 (2), pp: e1011193. PMID: 36821596. DOI 10.1371/journal.ppat.1011193 [Consulta: 18 abril 2023].
* Juscamayta-López, Eduardo; Valdivia, Faviola; Soto, María Pía; Nureña, Brenda; Horna, Helen. A pangenome approach-based loop-mediated isothermal amplification assay for the specific and early detection of Bordetella pertussis (en anglès). Sci Rep, 2023 Mar 16; 13 (1), pp: 4356. PMID: 36928221. DOI 10.1038/s41598-023-29773-9 [Consulta: 3 agost 2023].

## Enllaços externs

* Bordetella pertussis and Whooping Cough GTAC. 2016 Maig (en anglès)
* Bordetella pertussis Co.Re.Bio. 2018 Jun (en castellà)